जिला जेल में लगी लोक अदालत, छोटे-छोटे केसों का किया निपटान
नारनौल | जिलाकारागार नारनौल में लोक अदालत लगाई गई। इस दौरान विवेक कुमार, मुख्य न्यायिक मजिस्ट्रेट एवं सचिव, जिला विधिक सेवा प्राधिकरण, नारनौल ने लीगल एड के वकीलों के पैनल के साथ जेल में बंदियों को उनके अधिकारों के प्रति जागरूक किया तथा छोटे-छोटे केसों का मौके पर ही निपटान किया। इस मौके पर जेल अधीक्षक डाॅ. संजय सिंह ने बताया कि माह के प्रथम बुधवार को जिला जेल में लोक अदालत का आयोजन किया जाता है। जिसमें न्यायालय में पेंडिंग केसों का जेल में ही निपटान किया जाता है। इस मौके पर उपाधीक्षक जेल धर्मबीर सिंह भी उपस्थित थे।
hin_Deva hin_Deva